《二月朔夜中雷始发声三日寒载严雪大作》
明代·陶宗仪

前夜起雷声，寒威刃发硎。积阴春黯惨，密雪昼飘零。

香褪梅腮白，愁缄柳眼青。拥垆频炽火，不似肉为屏。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。